**Ministru kabineta rīkojuma projekta**

**„Grozījums Ministru kabineta 2010.gada 10.novembra rīkojumā**

**Nr.648 „**[**Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā**](http://www.likumi.lv/doc.php?id=221141)**” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts) ir izstrādāts, pamatojoties uz Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktu, kas noteic, ja rezerves zemes fondā ieskaitītā zemes vienība ir valstij piederošā vai piekrītošā zeme un tā nepieciešama valsts funkciju īstenošanai, Ministru kabinets var izdot rīkojumu par zemes piederību vai piekritību valstij. Valsts zemes dienests, pamatojoties uz attiecīgās ministrijas sniegto informāciju par Ministru kabineta rīkojuma izdošanu, aktualizē kadastra informācijas sistēmas datus. |
| 2. | Pašreizējā situācija un problēmas | Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai un septītajai daļai, kas noteic, ka Ministru kabinets līdz 2010.gada 30.decembrim izdod rīkojumu par zemes piekritību valstij, norādot to, kuras valsts institūcijas personā zeme ierakstāma zemesgrāmatā, vai to, ka zeme izmantojama zemes reformas pabeigšanai, tika izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā”, ar kuru noteica, kādas zemes vienības ir saglabājamas valsts īpašumā un nododamas attiecīgo ministriju valdījumā.  Ņemot vērā ierobežotos termiņus, kādos nepieciešams bija iesniegt informāciju par valsts zemi, kas nepieciešama Kultūras ministrijai, kā arī to, ka zemes īpašumu tiesiskā sakārtošana tomēr nav vēl līdz galam pabeigta un tiek turpināta valsts zemju iznomāšana un atsavināšana uz valsts zemes esošo ēku īpašniekiem, Kultūras ministrija visas nepieciešamās zemes vienības nevarēja iekļaut Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai akciju sabiedrības „Privatizācijas aģentūra” personā”.  Kadastra objekta - zemes vienības - noteikšanai un reģistrēšanai Valsts kadastra reģistrā ir jāiesniedz Ministru kabineta rīkojums par tās piekritību vai piederību valstij, tādēļ Kultūras ministrija ir izstrādājusi rīkojuma projektu, lai rīkojuma projekta pielikumā minētās zemes vienības varētu reģistrēt Valsts kadastra reģistrā.  Saskaņā ar Ministru kabineta 2006.gada 9.maija rīkojumā Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 6.punktā noteikto, Kultūras ministrijai ir jānodod tās valdījumā esošos valsts nekustamos īpašumus Finanšu ministrijas valdījumā un valsts akciju sabiedrībai "Valsts nekustamie īpašumi" pārvaldīšanā. Ņemot vērā iepriekš minēto, rīkojuma projekts paredz grozīt Ministru kabineta 2010.gada 10.novembra rīkojuma Nr.648 „[Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā](http://www.likumi.lv/doc.php?id=221141)” 11.pielikumu „Zemes vienības Rīgas administratīvajā teritorijā, kuras saglabājamas valsts īpašumā un nododamas Finanšu ministrijas valdījumā”, papildinot to ar 122.punktu.  Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā un sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru. Saskaņā ar Latvijas valsts Vēstures arhīva 2001.gada 21.februāra izziņu Nr.5-JP-1319 par nekustamā īpašuma piederību, uz 1925.gada 30.septembra ieraksta pamata īpašuma tiesības uz nekustamo īpašumu ir nostiprinātas Rīgas pilsētai un vēlāk izdarītu īpašuma tiesības apstiprinošu ierakstu zemesgrāmatā nav. Rīgas pilsētas zemes komisijas 2001.gada 8.marta izziņā Nr.473 apliecināts, ka uz zemesgabalu Rīgā, Juglas iela 14, 92.grupa, 40 grunts, īpašumtiesības ir atzītas Rīgas pilsētai. Ņemot vērā Latvijas valsts Vēstures arhīva 2001.gada 21.februāra izziņā Nr.5-JP-1319 un Rīgas pilsētas zemes komisijas 08.03.2001 izziņā Nr.473 minēto informāciju, Kultūras ministrija lūdza Rīgas domei veikt nepieciešamās darbības, lai normatīvajos aktos noteiktajā kārtībā ēku un zemi Rīgā, Juglas ielā 14 reģistrētu zemesgrāmatā uz Rīgas pilsētas pašvaldības vārda. Rīgas domes Īpašuma departaments 2011.gada 21.novembra vēstulē Nr.1-7/D1-11-1799-nd informēja, ka īpašuma tiesības uz zemi un ēkām Rīgā, Juglas ielā 14 kā vienotu īpašuma objektu zemesgrāmatā ir reģistrējamas uz valsts vārda, jo iepriekš minētais nekustamais īpašums neatrodas Rīgas domes Īpašuma departamenta vai kādas citas pašvaldības iestādes valdījumā un bilancē.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta trešā daļas 1.punkts nosaka, ka zemes reformas laikā valstij piekrīt un uz valsts vārda zemesgrāmatā ierakstāma zeme, kura 1940.gada 21.jūlijā piederēja pašvaldībām, ja uz šīs zemes ir valstij piederošas ēkas (būves).  Uz zemes vienības atrodas Latvijas Neredzīgo bibliotēka, kuras mērķis ir nodrošināt personu ar redzes invaliditāti cilvēktiesības brīvi, neierobežoti saņemt kvalitatīvu informāciju neredzīgām un vājredzīgām personām piemērotā veidā, sniedzot bezmaksas pakalpojumus šajā jomā. Latvijas Neredzīgo bibliotēka ir kultūras ministra pakļautībā esoša tiešās pārvaldes iestāde. Saskaņā ar Kultūras ministrijas 2013.gada 7.maija izziņu Nr.5.2.-16-11 būve ar kadastra apzīmējumu 0100 092 2248 001 ir Latvijas Neredzīgo bibliotēkas bilancē.  Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 5., 6., 7. un 10.punktu ir iekļauts un pievienots zemes vienību saraksts.  Zemes vienība Juglas ielā 14, Rīgā (zemes vienības kadastra apzīmējums 01000922248) 0,4807 ha platībā, kadastrālā vērtība 96140 Ls. Saskaņā ar Kadastra informācijas sistēmas teksta datiem zemes vienības statuss ir – rezerves zemes fonds.  Vienlaikus ar rīkojuma projektu tiek virzīts Ministru kabineta rīkojuma projekts „Par nekustamā īpašuma Juglas ielā 14, Rīgā, saglabāšanu valsts īpašumā”, ar kuru paredzēts saglabāt valsts īpašumā un nodot Finanšu ministrijas valdījumā valstij piekrītošo būvi (būves kadastra apzīmējums 0100 092 2248 001) Juglas iela 14, Rīgā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz grozīt Ministru kabineta 2010.gada 10.novembra rīkojuma Nr.648 „[Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā](http://www.likumi.lv/doc.php?id=221141)” 11.pielikumu, papildinot to ar zemes vienību, kas ir piekritīgas valstij un varētu tikt ierakstītas zemesgrāmatā uz valsts vārda Finanšu ministrijas personā. |
| 5. | Projekta izstrādē iesaistītās institūcijas | Latvijas Neredzīgo bibliotēka. |
| 6. | Iemesli, kādēļ netika nodrošināta sabiedrības līdzdalība | Rīkojuma projektā risinātie jautājumi neparedz ieviest izmaiņas, kas varētu ietekmēt plašas sabiedrības intereses. |
| 7. | Cita informācija | Nav |

*Anotācijas II, II, IV, un VI sadaļa – Projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildē ir iesaistītas Kultūras ministrija, Latvijas Neredzīgo bibliotēka un Finanšu ministrija. |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

04.06.2013.

1227

J.Šumeiko

Tālr.67330269; fakss 67330293

[Juris.Sumeiko@km.gov.lv](mailto:Juris.Sumeiko@km.gov.lv)